laion/Wikipedia-Exotic huggingface dataset:
שירות החקירות הלאומי של הכוחות הקנדיים

שירות החקירות הלאומי של הכוחות הקנדיים (באנגלית: Canadian Forces National Investigation Service, בראשי תיבות: CFNIS) הוא יחידת החקירות של המשטרה הצבאית של הכוחות הקנדיים. השירות נוסד בשנת 1997 כדי לחקור ענייני פשיעה חמורים הקשורים למידע ממשלתי הנוגע למחלקת ההגנה הלאומית והכוחות הקנדיים (FAC). הוא פועל כיחידה למניעת פשיעה והוקם על רקע חשדות לניהול לא תקין של כוחות הצבא במהלך מבצעים בסומליה, הרפובליקה הפדרלית הסוציאליסטית לשעבר של יוגוסלביה ומשימות צבאיות מורכבות אחרות. הקמת השירות בוצעה כחלק מהמלצות הקבוצה המייעצת אד-הוק בנושא צדק צבאי ושירותי חקירה של המשטרה הצבאית, בראשותו של השופט בריאן דיקסון ודו"ח קבוצת הביקורת על שירותי המשטרה הצבאית (דו"ח בלזיאל), אשר דרש ממערכת המשפט הצבאית להפעיל סמכויות חקירה בלתי תלויות בפיקוד הכללי. השירות חוקר אירועים חמורים או עבירות פליליות נגד רכוש, אנשים ומחלקת ההגנה הלאומית הקשורים למידע חשוב ממשלתי. הוא מפקח על אנשים הנדרשים לעמוד בקוד התנהגות השירות, ללא קשר למיקום הכוחות הקנדיים ולדרגתם או מעמדם. אזרחים המשרתים לצד הצבא עשויים להידרש גם לציית לכללי ההתנהגות. בנוסף, כמו כל אנשי המשטרה הצבאית של כוחות הצבא הקנדיים, לאנשי השירות ישנה הזכות להגיש תביעות לבתי משפט אזרחיים במקרה שאזרחים מפרים את החוק בבסיסי צבא או בסביבתם. בקנדה ובעולם, הגוף מהווה גוף חקירות משטרתי מקצועי, שנועד לשמור על האימון המבצעי והיכולת המבצעית של הכוחות המזוינים. רק אנשי המשטרה הצבאית משרתים בשירות . הם נבחרים לתפקידים אלה ולרוב הם בעלי ניסיון רב הן בקנדה והן במשימות מעבר לים. הכשרת חקירות לאנשי צוות השירות דומה לזו של כל סוכנות משטרה גדולה אחרת בקנדה. ההכשרה מתקיימת באקדמיה למשטרה צבאית בבסיס בורדן, מכללת המשטרה הקנדית באוטווה, ובאגודות שונות של סוכנויות משטרה קנדיות המשתפות פעולה עם הצבא. אנשי השירות נדרשים לציית לקוד ההתנהגות של המשטרה הצבאית ולסטנדרטים המקצועיים של המשטרה הצבאית, והם כפופים ללשכת חקירת התלונות במשטרה הצבאית, גוף מעין שיפוטי פדרלי שהוקם על ידי הפרלמנט של קנדה. Belzile C. H. Lieutenant-General (ret.) Report of the Military Police Services Review Group.— Department of National Defence, 1998. Garrick W. H. CFNIS Annual Report.— Department of National Defence, 2006. שירות החקירות הלאומי של כוחות הצבא הקנדיים (NISRC)
כוח המשימה לאבטחת סייבר (קנדה)

כוח המשימה לאבטחת סייבר (באנגלית: Cyber Security Task Force, בראשי תיבות: CSTF) הוא ארגון במסגרת המשרד לביטחון הציבור של קנדה. הארגון אחראי על אבטחת מחשבים ואינטרנט בקנדה. פועל בשיתוף פעולה עם המוסד לביטחון תקשורת. אבטחת מחשב המרכז הקנדי לאבטחת סייבר הוצאות מועצת האוצר על כח המשימה פול מרטין: יוזמות מימון חדשות (27 באפריל 2004) תסקיר ITWorld מאת ריצ'רד בריי (4 בנובמבר 2005) ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.
המרכז הקנדי לאבטחת סייבר

המרכז הקנדי לאבטחת סייבר (באנגלית: Canadian Centre for Cyber Security; בצרפתית: Centre Canadien pour la Cyber Sécurité) היא יחידה במוסד לביטחון תקשורת (CSE) בקנדה, האחראי על מעקב אחר איומים ותיאום התגובה הלאומית לכל אירוע אבטחת סייבר. התפקיד העיקרי הוא הגנה על תשתית קריטית לאומית מפני אירועי סייבר. היחידה הוקמה רשמית ב-1 באוקטובר 2018 וקלטה סוכנויות ויחידות ממשלה שונות קודמות בקנדה שהיו אחראיות לתפקידים אלה, כולל מרכז התגובה לאירועי סייבר בקנדה, מרכז פעולות האבטחה של שירותים משותפים בקנדה וענף אבטחת טכנולוגיית המידע של המוסד לביטחון תקשורת. כוח המשימה לאבטחת סייבר (קנדה) המוסד לביטחון תקשורת אתר האינטרנט הרשמי של המרכז הקנדי לאבטחת סייבר המרכז הקנדי לאבטחת סייבר, ברשת החברתית אקס (טוויטר) המרכז הקנדי לאבטחת סייבר "Government of Canada Announces New National Cyber Security Strategy and the Creation of the Canadian Centre for Cyber Security". Public Safety Canada. נבדק ב-13 באוקטובר 2019. {{cite web}}: (עזרה) "Canadian Centre for Cyber Security". Communications Security Establishment. נבדק ב-13 באוקטובר 2019. {{cite web}}: (עזרה)
Courage to Change

Courage to Change (בעברית: אומץ להשתנות) הוא סינגל שהוקלט על ידי הזמרת-יוצרת האוסטרלית סיה. השיר יצא לאור ב-24 בספטמבר 2020, כסינגל שלישי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק. השיר נכתב על ידי סיה, פינק, גרג קורסטין והופק על ידי גרג קורסטין. במהלך ריאיון חשפה סיה כי "באמצעות השיר עצמו, אני רוצה להעביר מסר על כך שחיי יהיו יותר משמעותיים, בזמן שהשירים שלי ישפיעו על אנשים באופן חיובי". האודיו הרשמי של השיר הועלה לערוץ היוטיוב של סיה ב-24 בספטמבר 2020. עטיפת האודיו מציגה את עטיפת הסינגל עצמו ללא מילות השיר. מידע על הסינגל "Courage to Change" באתר מיוזיק בריינז מילות השיר "Courage to Change" באתר Genius סרטון השיר "Courage to Change" באתר יוטיוב Sia – Courage to Change (באנגלית), נבדק ב-2020-09-24 Courage to Change (באנגלית), נבדק ב-2020-09-24 Courage to Change” by Sia, songmeaningsandfacts (באנגלית) Sia - Courage To Change (from the motion picture Music) Courage to Change - Single by Sia, נבדק ב-2020-09-26
Let's Love

Let's Love (בעברית: בואו לאהוב) הוא סינגל שהוקלט על ידי הדי ג'יי הצרפתי ומפיק מוזיקה דייוויד גטה בשיתוף הזמרת-יוצרת האוסטרלית סיה. השיר יצא לאור ב-11 בספטמבר 2020, כסינגל שלא מתוך אלבום, על ידי חברת התקליטים פרלופון. גטה שיתף פעולה בעבר עם סיה בסינגלים "Titanium", "She Wolf (Falling to Pieces)", "Bang My Head", "Helium", ו-"Flames". גטה העלה הצצה לסינגל בעמוד שלו בטיקטוק והוסיף הצהרה בה כתב "מה שאני אוהב זה להיות באולפן ולעשות מוזיקה, במיוחד כאן באיביזה. ספר לי מה אתה אוהב, הראה לי מה אתה אוהב. שלח לי את הסרטונים שלך, כל דבר שאתה מתלהב ממנו. אני חושב שהחיים הם כלום בלי תשוקה ואני רוצה שנחגוג את החיים המשותפים". בנוגע להוצאת השיר, גטה הצהיר כי "בתקופת בידוד זו קיבלתי השראה מדהימה להוציא מוזיקה שיש בה אנרגיה מרוממת יותר". הווידאו קליפ הנלווה שצולם לשיר בוים על ידי האנה לוקס דייוויס ופורסם בערוץ היוטיוב של גטה ב-1 באוקטובר 2020, בסמוך לצאת הסינגל עצמו. מידע על הסינגל "Let's Love" באתר מיוזיק בריינז מידע על היצירה "Let's Love" באתר Discogs מילות השיר "Let's Love" באתר Genius סרטון השיר "Let's Love" באתר יוטיוב גטה, סיה, מרקוס ואן ווטום, ג'ורג'יו טינפור גטה, מרקוס ואן ווטום, ג'ורג'יו טינפור Let’s Love David Guetta & Sia (באנגלית), נבדק ב-2020-05-01 Let's Love (באנגלית), נבדק ב-2020-05-01 David Guetta, Sia Reunite for New Single 'Let's Love', rollingstone David Guetta and Sia reunite on new track ‘Let’s Love’, nme David Guetta & Sia - Let's Love (Official Video), סרטון באתר יוטיוב (אורך: 3:23) Let's Love - Single by David Guetta & Sia, נבדק ב-2020-09-26 Singles To Radio, נבדק ב-2020-09-26 DAVID GUETTA "Let's Love", נבדק ב-2020-09-26 BBC - Radio 2 New Music Playlist, נבדק ב-2020-09-26 AllAccess, נבדק ב-2020-09-26 Let's Love [Acoustic] - Single by David Guetta & Sia, נבדק ב-2020-09-26
אסכולת נוריץ'

אסכולת נוריץ' (באנגלית: Norwich School of painters) הייתה תנועת האמנות האזורית הראשונה שהוקמה בבריטניה. אמני האסכולה (בית הספר) קיבלו השראה מהסביבה הטבעית של נוף נורפוק והושפעו במידה מסוימת מעבודתם של ציירי הנוף של תור הזהב של הולנד כמו מיינדרט הובמה ויאקוב ואן רויסדאל. אגודת האמנים נוריץ' הוקמה בשנת 1803 על ידי ג'ון כרום ורוברט לדברוק כמועדון בו יכלו אמנים להיפגש כדי להחליף רעיונות. מטרותיה היו "לחקור את ההתפתחות, ההתקדמות והמצב הנוכחי של הציור, האדריכלות והפיסול, במטרה להצביע על שיטות הלימוד הטובות ביותר להשגת השלמות הגדולה יותר באמנויות אלה." הפגישה הראשונה של החברה הייתה בבית המרזח "החור שבקיר". שנתיים לאחר מכן הם עברו למקום שאיפשר להציע לחברים שטח עבודה ותצוגה. התערוכה הראשונה של האגודה נפתחה בשנת 1805 וזכתה להצלחה רבה עד שהפך לאירוע שנתי עד שנת 1825. הבניין הקודם נהרס, אך האגודה נפתחה מחדש שלוש שנים מאוחר יותר, בשנת 1828, בשם: "מכון נורפוק וסופוק לקידום אמנות יפה", במקום אחר. התערוכות נמשכו עד 1833. מורה הדרך של האסכולה היה ג'ון כרום, שמשך אליו חברים ותלמידים מובילים רבים עד למותו בשנת 1821. עומס ההנהגה נפל אז על ג'ון סל קוטמן, חבר החברה מאז 1807, שהמשיך לשמור על החברה מאוחדת ופעילה עד שעזב את נוריץ' ללונדון בשנת 1834. למעשה, החברה הפסיקה להתקיים מאותו מועד. ההישג הגדול של אסכולת נוריץ' היה שקבוצה קטנה של אמנים ממעמד הפועלים, אוטודידקטים, הצליחה לצייר בחיוניות את האזור שמסביב לנוריץ' ובסיוע חסות מקומית דלה. רחוק מיצירת פסטיש (חיקוי) של המאה ה-17 ההולנדית, כרום וקוטמן הקימו יחד עם ג'וזף סטנארד אסכולת ציור נוף שראויה לתהילה גדולה יותר. ציורי צבעי המים של ג'ון סל קוטמן מנבאים את אימפרסיוניזם צרפתי. אחת הסיבות שאמני אסכולת של נוריץ' אינם ידועים כל כך כציירים אחרים בני אותה התקופה, בעיקר ג'ון קונסטבל וויליאם טרנר, היא מכיוון שרוב הבדים שלהם נאספו על ידי התעשיין ג'יי ג'יי קולמן (תעשיין החרדל) והוצגו בתצוגה קבועה במוזיאון טירת נוריץ' מאז שנות השמונים של המאה ה-19. היעדר החשיפה תוקנה בשנת 2001, כאשר רבות מיצירותיהם הגדולות של אמני אסכולת נוריץ' הוצגו לראשונה מחוץ למקום, בגלריית טייט בלונדון בשנת 2000. הנרי ברייט ג'יימס בולוור ג'וזף קלובר אדווין קופר דניאל קופין פרדריק ג'ורג' קוטמן ג'ון ג'וזף קוטמן ג'ון סל קוטמן מיילס אדמונד קוטמן ג'ון כרום ("אב") ג'ון ברני כרום ("הבן") ויויאן כרום אדוארד תומאס דניאל רוברט דיקסון ויליאם פיליפ בארנס פרימן ג'וזף גלארט צ'ארלס הודג'סון דייוויד הודג'סון פרדריק לדברוק ג'ון ברני לדברוק רוברט לדברוק רוברט למן תומאס לונד הוראס ביבור לאב ג'ון מידלטון הנרי נינהאם ג'ון נינהאם אלפרד פריסט אנתוני סנדיס פרדריק סנדיס עובדיה שורט ג'יימס סילט אלפרד סטנארד אלפרד ג'ורג' סטנארד אלואיז הרייט סטנארד אמילי סטנארד ג'וזף סטנארד ארתור ג'יימס סטארק ג'יימס סטארק ג'ורג' וינסנט ג'ון ת'ירטל מדיה וקבצים בנושא אסכולת נוריץ' בוויקישיתוף אסכולת נוריץ', באתר אנציקלופדיה בריטניקה (באנגלית) The Norwich School | Andrew Graham-Dixon, AndrewGraham-Dixon.com Holme, Geoffrey (Ed.). The Norwich School (The Studio Ltd., 1920). p. 1. William Frederick Dickes, The Norwich school of painting : being a full account of the Norwich exhibitions, the lives of the painters, the lists of their respecitve exhibits and descriptions of the pictures, London ; Norwich : Jarrold & Sons, 1905
רותם ליברזון

רותם ליברזון (נולדה ב-11 בינואר 1967) היא שפית, מחברת ספרי בישול, עיתונאית ומנחת תוכניות בישול בטלוויזיה. ליברזון נולדה, והתחנכה בתל אביב. בתיכון למדה בתיכון חדש. סיימה לימודים לתואר ראשון בכלכלה וניהול עסקים ב-NYIT בניו יורק. ולאחר מכן, למדה תואר ראשון בפסיכולוגיה במרכז הביתנחומי הרצליה. בשנת 1994 למדה במכון הקולינרי הצרפתי, בית ספר לבישול צרפתי במנהטן, וסיימה בהצטיינות. בשנת 1990 עברה להתגורר בניו יורק ל-11 שנים. היא החלה לעבוד במסעדות בניו יורק. בשנת 2000 חזרה לישראל והחלה לעשות סדנאות בישול בביתה. בשנת 2012 הקימה בלוג אוכל. בשנת 2016 הוציאה את ספרה הראשון ״מטבח אישי״ ובשנת 2018 הוציאה את ספרה השני ״מטבח פרסי״. בנוסף, יש לה מדור קבוע ב״השולחן״. ליברזון השתתפה בשלוש תוכניות טלוויזיה ״בישול ביתי״ בערוץ האוכל, תוכנית ״מתכון מנצח״ בערוץ Foody ותוכנית ״בריאה להשחית״ בערוץ הבריאות. ליברזון נשואה ואם לשלושה. ״בישול ביתי״ (ערוץ האוכל) ״מתכון מנצח״ (ערוץ Foody) ״בריאה להשחית״ (ערוץ הבריאות) מטבח אישי (רותם ליברזון, 2016) מטבח פרסי (רותם ליברזון, 2018) בלוג אוכל של רותם ליברזון רותם ליברזון, ברשת החברתית פייסבוק רותם ליברזון, ברשת החברתית אינסטגרם מתן שופן‏, לבשל מהנפש: ספר הבישול שמומן על ידי ההמונים, באתר וואלה, 10 בינואר 2016 רונית ורד, החוקים הלא כתובים של המטבח הפרסי: מתכוני פסח של רותם ליברזון, באתר הארץ, 31 במרץ 2019 רותם ליברזון, טיפול בבישול: 4 מתכונים של רותם ליברזון, באתר ynet, 22 במאי 2016 רותם ליברזון, ‏מתכונים מהמטבח הפרסי, באתר ‏מאקו‏, 24 במרץ 2017
איילין ג'ושקון

איילין ג'ושקון (בטורקית: Aylin Coşkun; נולדה ב-1976 בגרמניה) היא זמרת ודוגמנית טורקייה. במאי 2018, הוציאה ביחד עם האנדה ינר את הלהיט "Manzara", שהפך לאחד מהקליפים הטורקיים הנצפים ביותר בכל הזמנים, כאשר צבר למעלה מ-140 מיליון צפיות. איילין ג'ושקון נולדה בגרמניה בשנת 1976, בתור בת למשפחה ממוצא טורקי. היא התחרתה בתחרות היופי "Miss Globe", שהתקיימה בשנת 1997, וזכתה במקום הראשון בה. לאחר מכן, התעניינה בעולם מוזיקה וסיימה את לימודי השירה שלה במרכז האומנות מג'דאת גזן; שם לקחה שיעורי שירה ממורים ומוזיקאים שונים על מנת להפוך להיות מוזיקאית בעצמה. כמו כן, היא הייתה דוגמנית באיסטנבול ובאנקרה במשך זמן מה והופיעה כמגישה בערוץ טלוויזיה פרטי. היא הוציאה שבעה אלבומים מאז שנת 1997. בתחילת שנות האלפיים הוציאה את אלבומה הראשון Masal, על ידי חברת התקליטים זיינו מיוזיק. האלבום זיכה את ג'ושקון להצלחה נאה ברחבי העולם. שנתיים לאחר מכן, הוציאה את אלבום האולפן השני שלה Tam Zamanı, שזכה להצלחה גם כן. אותו האלבום יצא על ידי חברת התקליטים אירם מיוזיק וכך גם אלבומה השלישי Dönmez O, שיצא בשנת 2008. ארבע שנים לאחר מכן, הוחלט כי היא תוציא את אלבומה האחרון על ידי אותה חברת התקליטים ושמו היה, Marka. בשנת 2014, חתמה על חוזה הקלטות עם אוזדמיר מיוזיק והוציאה את אלבומה החמישי, Pas Pas. מיד לאחר מכן, עזבה את חברת התקליטים תוך שחתמה על חוזה הקלטות חדש עם חברת התקליטים AC פרודקשנס. את האלבום הראשון במסגרת החוזה הוציאה בשנת 2015 ושמו היה, Çalkala. באותה השנה הוציאה אלבום נוסף, Star Ben. שנה לאחר מכן, הוציאה את אלבומה השמיני, Saftirik. האלבום מכיל שירי פופ. את אלבומה התשיעי Sinsirella, הוציאה בשנת 2018 והוא זכה להצלחה רבה. 2004: Masal 2006: Tam Zamanı 2008: Dönmez O 2012: Marka 2014: Pas Pas 2015: Çalkala 2015: Star Ben 2016: Saftirik 2018: Sinsirella מדיה וקבצים בנושא איילין ג'ושקון בוויקישיתוף אתר האינטרנט הרשמי של איילין ג'ושקון איילין ג'ושקון, ברשת החברתית אקס (טוויטר) איילין ג'ושקון, באתר MusicBrainz (באנגלית) איילין ג'ושקון, באתר Discogs (באנגלית) איילין ג'ושקון, באתר Genius Aylin Coşkun kimdir?, www.biyografi.info Aylin Coşkun ft. Hande Yener - Manzara (Official Video ) Aylin Coşkun - Masal, Discogs (באנגלית) Aylin Coşkun - Tam Zamanı, Discogs (באנגלית) Aylin Coşkun - Dönmez O, Discogs (באנגלית) Aylin Coşkun - Marka, Discogs (באנגלית) Pas Pas, www.amazon.com Aylin Coşkun - Çalkala, Discogs (באנגלית) Aylin Coşkun - Star Ben, Discogs (באנגלית) Aylin Coşkun - Saftirik, Discogs (באנגלית) Aylin Coşkun - Sinsirella, Discogs (באנגלית)
Bounce (שיר של קלווין האריס)

Bounce (בעברית: להקפיץ) הוא שיר של הדי ג'יי והמפיק המוזיקלי הסקוטי קלווין האריס והזמרת האמריקאית קליס, שנכתב על ידי כותב השירים גיא לנוקס. השיר יצא ב-10 ביוני 2011 כסינגל הראשון מאלבום האולפן השלישי של האריס, 18 Months. בנובמבר 2010 הצהיר האריס שכבר לא ישיר בשירים שלו. לדבריו, "הפסקתי את ההופעות החיות. אני מתמקד יותר בהפקה וכדי ג'יי ואפס אחוז מזמני ימשיך בשירה. אני אעשה שירים עם אנשים שיכולים לשיר טוב - אמנים ראויים, שחקנים ראויים. אני יכול להתמקד במה שאני הרבה יותר טוב בו, שהוא יצירת מוזיקה ... [בעבר] הייתי צריך להיות הסולן ... הכל הלך בסדר. העברתי כמה שנים בניסיון לעשות את זה ממש כמו שצריך, אבל הבנתי שאני לא הולך להשתפר בהרבה ...". Bounce היה הסינגל הראשון של האריס בו הוא לא שר. השיר הושמע בבכורה בתוכניתה של אנני מק ברדיו 1 של ה-BBC ב-29 באפריל 2011. לאחר צאתו של "Bounce", הוציא האריס את הסינגל הבא שלו, Feel So Close, ואף על פי שאמר שהוא לא ישיר יותר ברצועותיו, הוא חזר לשיר בו. Bounce הופיע לראשונה במצעד הסינגלים בבריטניה במקום השני ב-19 ביוני 2011, מאחורי שירו של אקסמפל, "Changed the Way You Kiss Me", וזהו מיקומו הגבוה ביותר במצעד. הסינגל הפך לשישי של האריס שנכנס לעשירייה הפותחת בבריטניה והשלישי המצליח ביותר מביניהם, אחרי "I'm Not Alone" ו-"Dance wiv me"; כאשר שניהם הגיעו למקום הראשון. Bounce היה גם לסינגל העשירי של קליס שנכנס לעשירייה הראשונה העשירית במצעד הסינגלים הבריטי. הסינגל אף הגיע לראש המצעד בסקוטלנד, מולדתו של האריס, והפך למקום לסינגל השלישי שלו שהגיע להישג זה. את הקליפ הנלווה לשיר ביים וינסנט הייקוק. הקליפ עלה לערוץ ה-Vevo של האריס במאי 2011. בקליפ עושה קליס הופעת קמע בתפקיד עצמה. הקליפ צולם בלאס וגאס, נבאדה, ארצות הברית. מידע על היצירה "Bounce" באתר מיוזיק בריינז Stephenson, Alison (25 בנובמבר 2010). "Q&A: singer Calvin Harris". Herald Sun. נבדק ב-17 בינואר 2012. {{cite web}}: (עזרה) "Calvin Harris: 'I've quit singing'". Digital Spy. 26 בנובמבר 2010. {{cite web}}: (עזרה) "Calvin Harris - Bounce (feat. Kelis) Preview". אורכב מ-המקור ב-27 במאי 2011. נבדק ב-21 במאי 2011. {{cite web}}: (עזרה) "Ultra Music Releases CALVIN HARRIS' New Single "Feel So Close" Today//New Tour Dates - Mitch Schneider Organization". www.msopr.com. "Bounce (Ft. Kelis) Video | Calvin Harris | MTV UK". Mtv.co.uk. נבדק ב-17 בינואר 2012. {{cite web}}: (עזרה)
הנס ור

הנס וֶר (בגרמנית: Hans Wehr; 5 ביולי 1909 – 24 במאי 1981) היה פילולוג גרמני ומרצה בדרגת פרופסור באוניברסיטאות גרייפסוואלד ומינסטר שבגרמניה. הנס ור חיבר את מילון הערבית הספרותית המודרנית שפורסם בשנת 1952 בגרמנית ובשנת 1960 באנגלית, לאחר שתורגם ונערך על ידי הבלשן האמריקאי ג'יימס מילטון קואן (אנ'). ור נולד בעיר לייפציג שבגרמניה בשנת 1909, ועקב שיתוק ילדים בו לקה, לא היה מסוגל להזיז את ידו הימנית. מוגבלותו זו הניעה אותו ללמוד ולחקור שפות, כגון סינית, שפות רומאניות ואגיפטולוגיה. ואולם השפה ששבתה את ליבו הייתה השפה הערבית, ובשלהי שנות השלושים הוא החל לכתוב את החיבור שעתיד להפוך למפעל חייו, מילון הערבית הספרותית המודרנית, מילון ערבי-גרמני מדעי לשפה הערבית הספרותית. בשנת 1940 הצטרף ור לשורות המפלגה הנאצית, ופרויקט המילון הפך ממומן ומוכוון על ידי המחלקה לענייני המזרח של משרד החוץ בברלין. המשרד התעניין במילונו של ור במטרה לבדוק את איכות התרגום לערבית של ספרו של אדולף היטלר, Mein Kampf, לאחר ששגריר גרמניה בעיראק, פריץ גרובה, הציע למשרד בברלין לפרסם מהדורה רשמית של הספר בשפה זו, בהשמטת חלקים אותם קהל היעד עלול לפרש כפוגעניים או מעליבים. במסגרת המפעל סרקו ור וחברי צוות המילון עיתונים ערביים רבים ממצרים, מסוריה, מארץ-ישראל ומעיראק וכן ספרות ערבית מודרנית וליקטו ממנה מילים, ניבים וביטויים. על צוות המילון נמנו עמיתו של ור משכבר הימים, ד"ר הנס יעקובי, בן לאב יהודי, וד"ר הדוויג קליין, מזרחנית יהודייה. יעקובי גויס לשורות הצבא בשנת 1943 ועד מהרה נעלמו עקבותיו, ואילו קליין נעצרה על ידי הגסטאפו, נכלאה בגטו ונשלחה עם משפחתה למחנה ההשמדה באושוויץ, שם נרצחה ביולי 1942. ור השלים את העבודה על המילון בשנת 1945, עם סיום מלחמת העולם השנייה, אך עקב תהליך הדה-נאציפיקציה וסילוקו ממשרת ההוראה, עוכב הפרסום בשבע שנים, והמילון יצא לאור בשנת 1952. במילון זה הופיעה לראשונה מערכת תעתיק חדשה מערבית לאותיות לטיניות, הקרויה על שמו (אנ'). זוהי מערכת התעתיק המקובלת כיום במחקר האקדמי בנושא. בראש המילון מופיעה הקדמה באורך של כ־10 עמודים, בה מתאר ור את ההיסטוריה של הלשון הערבית הספרותית וכן סוקר את אופן השימוש במילונו. בחלק התודות המופיע בהקדמה הוא אכן מזכיר את שני עמיתיו היהודים אך ללא התייחסות לגורלם המר. עורך מהדורות המילון בגרמנית הוא המילונאי והמזרחן לורנץ קרופיטש (גר') (יליד 1946) מאוניברסיטת גראץ, ושל המהדורות בשפה האנגלית ג'יימס מילטון קואן מאוניברסיטת קורנל, בלשן אמריקאי דובר גרמנית, שיצר קשר עם ור לאחר שה־ACLS, המועצה האמריקאית של האגודות המדעיות, הכירה באיכותו של המילון. בשנת 1960 התפרסמה המהדורה הראשונה בשפה האנגלית. בשנת 1979 פורסמה המהדורה הרביעית של המילון, לה נוספו כ־200 עמודים חדשים לעומת המהדורות הקודמות. מהדורה זו היא האחרונה שפורסמה בשפה האנגלית, והאחרונה שראתה אור בימי חייהם של ור וקואן. ור נפטר בשנת 1981 בגיל 71, ואילו קואן נפטר בשנת 1993 בגיל 86. המילון מתפרסם בבית ההוצאה לאור הגרמני הרסוביץ. המהדורה החמישית, בגרמנית בלבד, התפרסמה בשנת 1995. בחודש נובמבר 2020 פורסמה המהדורה השישית והאחרונה של המילון, גם היא בגרמנית בלבד. מדיה וקבצים בנושא הנס ור בוויקישיתוף
שן ילד שן

שן ילד שן הוא סינגל של הזמר הישראלי איתי לוי, אשר יצא לאור ב-11 באוגוסט 2020. השיר נכתב על ידי דידי הררי, הולחן על ידי אבי אוחיון והופק על ידי מתן דרור, כחלק מקמפיין גיוס כספים לעמותת "ילד לנשימה", שהוקמה על ידי זוג הורים לתאומים בעלי התסמונת, ופועלת למען פתרון לתסמונת קללת אונדין, הגורמת לדום נשימה בשינה. השיר הוא בלדה ים-תיכונית, בה מגלם הדובר אב הפונה לילדו. השיר זכה להצלחה רבה בתחנות הרדיו והגיע היישר אל המקום הראשון במצעד ההשמעות ברדיו השבועי של תחנת הרדיו מדיה פורסט וצבר כ-177 השמעות. השיר שהה במקום הראשון כארבעה שבועות וצעד במצעד סך של כשישה שבועות רצופים. דודי פטימר מאתר מעריב אונליין סקר את השיר באופן חיובי: "מדובר בשיר מרגש של אב לבנו והביצוע המלטף והעוצמתי של לוי תפור היטב למנגינה ולמסר המועבר בצורה אותנטית וכנה". גם אתר פרוגי ציין את השיר לחיוב: "הסינגל החדש של לוי מרגש במיוחד ולא משאיר את העין יבשה. היכולות הווקאליות המדהימות שלו לצד המטרה הנעלה לגמרי עשו את העבודה וגרמו ללב שלנו להחסיר פעימה". הווידאו קליפ של השיר פורסם בסמוך לצאתו של הסינגל ובוים על ידי יפתח שריג. בקליפ נראה לוי מקליט את השיר. נכון לספמטבר 2020, לקליפ כ-1.2 מיליון צפיות. לדף השיר באתר הספרייה הלאומית נועם אסולין, נוי נוריאל, למטרה נעלה: איתי לוי בשיתוף פעולה מרגש, באתר פרוגי, 11 באוגוסט 2020 דודי פטימר, ‏מלטף ועוצמתי: איתי לוי בבלדה מרגשת שכתב דידי הררי, באתר מעריב אונליין, 12 באוגוסט 2020 המצעד השבועי, שבוע 33, 2020, באתר מדיה פורסט ישראל המצעד השבועי, שבוע 36, 2020, באתר מדיה פורסט ישראל המצעד השבועי, שבוע 38, 2020, באתר מדיה פורסט ישראל איתי לוי - שן ילד שן, סרטון באתר יוטיוב (אורך: 3:04)
ווסטלנד ווסקס

ווסטלנד ווסקס (באנגלית: Westland Wessex) הוא מסוק צבאי בעל מנוע בוכנה, שפותח על ידי חברת ווסטלנד הבריטית והתבסס על הסיקורסקי S-58 / ‏H-34. בשנת 1954 חברת סיקורסקי שלחה מסוק S-58 אחד לחברת ווסטלנד הבריטית להתרשמות, המסוק הוצג לזרועות השונים של הכוחות המזוינים של בריטניה והצי המלכותי שהתרשם מהמסוק הזמין מספר כלים. חברת ווסטלנד קיבלה רישיון לייצר את המסוק בבריטניה, והיא החליטה להחליף את מנוע הבוכנה הכוכבי מסדרת רייט ציקלון (Wright Cyclone) במנוע טורבינת גז תוצרת בריטית מסדרת נאפייר "גאזל" (Gazelle). המנוע החדש הציג ביצועים טובים יותר והיה קל בכ-270 ק"ג מה שהצריך שינויים לחלוקת המשקל במסוק, ב-20 ביוני 1958 מסוק ווסקס בקונפיגורציה זו טס את טיסת הבכורה שלו, כאשר הדגם הראשון קיבל את השם "ווסקס HAS.1". לאחר שירות של כשנתיים, ב-1963 הווסקס שודרג עם החלפת מנוע הגאזל הבודד בזוג מנועי טורבינת גז דה הבילנד (בהמשך רולס-רויס) "גנום" (Gnome), שבפועל הכפילו את ביצועי המסוק והגדילו משמעותית את הטווח שלו. דגם ה-HU.5 היה הראשון לטוס עם הקונפיגורציה החדשה ופותח להסקת לוחמים ומשימות רב-תכליתיות, דגם עוקבים ברובם פותחו עם תצורת שני המנועים. הווסקסים ביצעו מגוון רחב של משימות תובלה, סיור, לוחמה נגד-צוללות וחילוץ והצלה מכניסתם לשירות ב-1961 ועד ליציאתם משירות חיל האוויר המלכותי ב-2003. לאורך רוב שנות המלחמה הקרה מסוק הווסקס היה כלי ההסקה העיקרי לניוד כוחות חיל הנחתים המלכותי בשירות הצי המלכותי, ומתוך כך שירתו בכל מערכה בתקופה זו, כולל כ-55 ווסקסים ששימשו לניוד כוחות במהלך מלחמת פוקלנד ב-1982. ווסקס HAS.1: דגם רב תכליתי, לוחמה נגד צוללות ובהמשך חילוץ והצלה של הצי המלכותי (140 יוצרו). ווסקס HC.2: דגם להסקת לוחמים של חיל האוויר המלכותי (74 יוצרו). ווסקס HAR.2: התאמת דגמים אחרים לחילוץ והצלה של חיל האוויר המלכותי (77 הומרו מדגמים קודמים). ווסקס HAS.3: דגם לוחמה נגד צוללות משופר של הצי המלכותי (46 יוצרו). ווסקס HCC.4: דגם להסקת אישים חשובים ולשימוש בית המלוכה (2 יוצרו). ווסקס HU.5: דגם הסקת לוחמים של הצי המלכותי לשימוש חיל הנחתים המלכותי (101 יוצרו). ווסקס HAS.31: דגם לוחמה נגד צוללות של הצי המלכותי האוסטרלי (27 יוצרו). ווסקס 52, 53 ו-54: דגמים להסקת לוחמים מבוססים על ה-HC.2, יוצרו עבור עיראק (12 מסוקים), גאנה (2 מסוקים), וברוניי (2 מסוקים). ווסקס 60: גרסה לשימוש אזרחי של ה-HC.2 (‏20 יוצרו). אוסטרליה אוסטרליה - הצי המלכותי האוסטרלי כלל 4 טייסות ווסקס עם 27 מסוקים סך הכל. עומאן עומאן עיראק עיראק - חיל האוויר העיראקי הפעיל 12 ווסקסים מדגם 52 החל מ-1963. אורוגוואי אורוגוואי - הצי וחיל האוויר הפעילו 19 ווסקסים סך הכל מאז 1991. בנגלדש בנגלדש ברוניי ברוניי גאנה גאנה הממלכה המאוחדת הממלכה המאוחדת - חיל האוויר המלכותי כלל 11 טייסות, טיסת המלכה, בנוסף ליחידות אימון וסיוע; וזרוע האוויר של הצי המלכותי כלל 19 טייסות של מסוקי ווסקס. סיקורסקי S-58 טייסת 84 אודות הווסקס באתר 'History Net'. אודות המסוק באתר מוזיאון חיל האוויר המלכותי. אודות הווסקס באתר 'Helis.com'. מתוך עמוד מפעילות הווסקס באתר 'Heli.com'.